_:n549964861bbf405eb0f3045e24215122xb0
<http://schema.org/articleBody>
" सध्या पाकिस्तानमध्ये पीएसएलचा (Pakistan Super League) सहावा हंगाम सुरू आहे. जगभरातील अनेक मोठे क्रिकेटपटू या लीगमध्ये खेळत आहेत. असं असलं तरी या लीगमध्ये अशा काही घटना घडत आहेत, ज्यामुळे चाहत्यांचं चांगलच मनोरंजन होतं आहे. शनिवारी पाकिस्तानी फलंदाज इफ्तिखार अहमदसोबतही काहीसा असाच किस्सा घडला आहे. (फोटो-इफ्तिखार अहमद इन्स्टाग्राम)\r\n\r\n शनिवारी पेशावर जाल्मीविरुद्धच्या सामन्यात इस्लामाबाद युनायटेडचा फलंदाज इफ्तिखार अहमद याच्या वयावरून न्यूझिलंडच्या दोन दिग्गज खेळाडूंनी प्रश्नचिन्ह उपस्थित केलं आहे. पीएसएलमध्ये कॉमेंट्री करणारे डॅनी मॉरिसन ( Danny Morrison) आणि सायमन डूल (Simon Doull)यांनी इफ्तिखारच्या वयावर मजेदार टिप्पणी करत खिल्ली उडवली आहे. (फोटो-इफ्तिखार अहमद इन्स्टाग्राम)\r\n\r\n डॅनी मॉरिसन आणि सायमन डूल यांनी इफ्तिखार अहमद यांच्या वयावर प्रश्नचिन्ह उभं केलं आहे. यावेळी ते म्हणाले की, जो स्वत:ला 30 वर्षांचा असल्याचं सांगतो, पण त्याच्या चेहऱ्यावरून त्याच्या वयाचा अंदाज लावला जाऊ शकतो. अशा प्रकारची कॉमेंट्री लाईव्ह करण्यात आली आहे. (फोटो-इफ्तिखार अहमद इन्स्टाग्राम)\r\n\r\n खरं तर, पाकिस्तानचे अनेक खेळाडू चुकीचं वय सांगण्यासाठी कुप्रसिद्ध आहेत. पाकिस्तानचा माजी अष्टपैलू शाहिद आफ्रिदीचंही असंच आहे. बरेच क्रिकेटपटू त्याच्याबद्दल सांगतात की, आफ्रिदीचं वय अजिबात वाढत नाही. आफ्रिदीनेही स्वतः कबूल केलं आहे, की तो आपल्या अधिकृत वयापेक्षा खूप मोठा आहे. (फोटो-शाहिद आफ्रिदी इन्स्टाग्राम)"
<https://lokmat.news18.com/photogallery/sport/psl-2021-pakistani-player-ridiculed-for-age-in-live-match-iftikhar-ahmed-age-news-rm-526210.html>